kardosdrur/scandi-wiki huggingface dataset:
Jakobs kamp

Jakobs kamp er en beretning fra Første Mosebog, kapitel 32, vers 25-33, i hvilken patriarken Jakob kæmper med Gud (eller ifølge nogle fortolkninger med en Guds engel) og sejrer. Ved den lejlighed fik Jakob navnet Israel; på hebraisk er der ordspil mellem Israel og kæmpet med Gud. I dag bruger Jakobs efterkommere stadig navnet Israel om sig selv.

Beretningen om Jakobs kamp har givet anledning til afledning af udtrykket "en jakobskamp", som betegner en voldsom åndelig eller sjælelig kamp.

Eksterne henvisninger 

 http://www.bibelselskabet.dk/danbib/web/bibelen.htm?1mos32,25– beretningen om Jakobs kamp i den danske autoriserede oversættelse 
 Opslaget Jakobs-kamp i Ordbog over det danske sprog

Det Gamle Testamente
Southend United F.C.

Southend United Football Club er en engelsk fodboldklub fra Prittlewell, Southend-on-Sea, Essex, som spiller i den tredjebedste engelske række Football League One.

Historie 
Klubben blev dannet i 1906 og spillede i Southern League indtil 1920, hvor klubben var med til at danne Third Division. I denne liga blev klubben nr. 3 i 1932 og 1950, hvilket var de bedste placeringer indtil 1991. I 1966 oplevede Southend United sin første nedrykning, da klubben rykkede ned i Fourth Division. Klubben rykkede op igen i 1972 som nr. 2 efter Grimsby Town. I 2006 rykkede klubben for første gang op i den næstbedste engelske række, The Championship, men allerede året efter rykkede den ned igen.

Stadion 
Southend United spiller for tiden på Roots Hall stadion, hvor der er plads til ca. 12.000 tilskuere. Denne banes fremtid har dog været tvivlsom, da den blev solgt i 1998, og der er derfor planer om at bygge et nyt stadion med 22.000 siddepladser ved Fossets Farm.

Nuværende spillertrup 
Southend Uniteds spillertrup pr. 12. marts 2007:

Udlånte spillere:

Eksterne henvisninger 
Southend United FC Official Site 

Fodboldklubber i England
Etableret i 1906
Southend-on-Sea
Adolph Andreas von der Lühe

Adolph Andreas von der Lühe (født 18. marts 1695 på Schulenberg i Mecklenburg, død 18. oktober 1750) var en dansk amtmand.

Han var søn af Jacob Friedrich von der Lühe til Schulenberg og Anna Friederike von Bibow. Broder til Hartnack Otto von der Lühe. Nytårsdag 1714 optoges han i det samme dag oprettede landkadetkompagni, blev 1719 ansat som kornet ved Livgarden til Hest efter at have tjent en tid som page hos dronning Louise, forfremmedes 1721 til løjtnant og 1728 til kaptajnløjtnant.

Med ritmesters karakter forlod han militærtjenesten, udnævntes 1730 til kongelig staldmester, blev 1735 assessor i Hofretten og fik 1737 titel af etatsråd og bestalling som amtmand over Roskilde Amt. 1740-46 var han tillige amtmand i Tryggevælde Amt, udnævntes 1745 til konferensråd og året efter til kammerherre. 1747 fik han det hvide bånd.

Von der Lühe døde 18. oktober 1750, få dage efter at være udnævnt til stiftamtmand over Sjællands Stift. Han havde 1731 ægtet Frederikke Louise Weyse (født 1710, død 2. december 1791 i Kiel), datter af generalpostdirektør, konferensråd Andreas Weyse og Maria Elisabeth født Gasmann.

Von der Lühe var ejer af Svanholm.

Kilder 
 Dansk Biografisk Leksikon

Amtmænd fra Danmark
Godsejere fra Danmark
Adolph Andreas von der
Danskere i 1700-tallet
Kavaleriofficerer fra Danmark
Staldmestre fra Danmark
Riddere af Dannebrog (1671-1808)
Personer i Dansk Biografisk Leksikon
Dommere i Hofretten (Danmark)
Kammerherrer fra Danmark
Konferensråder fra Danmark
Stiftamtmænd over Sjællands Stift
Vivisektion

Vivisektion (af lat. vivus "levende" og sectio "snit") betegner den videnskabelige praksis at udføre kirurgiske indgreb på et levende væsen i forskningsøjemed. Fx for at dissekere for undersøge deres indre opbygning (også kaldet).

Vivisektion er en komponent i visse dyreforsøg, men historien kender også en del eksempler på vivisektion af mennesker. Således anklages "anatomiens fader", den græske læge Herophilos (335-280 f.v.t.), af kirkefaderen Tertullian for at have vivisekeret op mod 600 fanger. I nyere tid er det mest kendte eksempel givetvis nazilægen Josef Mengeles forsøg på levende mennesker under 2. verdenskrig.

Danmark 
I Danmark reguleres dyreforsøg blandt andet igennem Dyreforsøgsloven og overvåges af Dyreforsøgstilsynet, som er en del af Fødevarestyrelsen. I Danmark kræver udførelse af dyreforsøg tilladelse fra Rådet for Dyreforsøg.

Eksterne henvisninger 
 Dyreforsøgstilsynet 
 Forretningsorden for Rådet for Dyreforsøg

Kilder 

Videnskab
Etik
Neon Genesis Evangelion (manga)

Denne artikel handler om mangaen. Se Neon Genesis Evangelion for animeen.

 er en manga, som blev udgivet i Danmark i 2005. Mangaen er en adaption af anime TV-serien og er skrevet og tegnet af seriens karakter-designer, Yoshiyuki Sadamoto. Det første kapitel blev udgivet i december 1994 som reklame for TV-serien, der på det tidspunkt stadig var under udarbejdelse. Mangaens sidste kapitel blev udgivet i Juni 2013, over 15 år efter TV-serien's afslutning. Alt i alt spænder mangaen over 14 bind.

En dansk oversættelse blev udgivet fra 2005 af Carlsen Comics.
Handling
Plottet i mangaen følger i store træk TV-serien, men der dog nogle forskelle både hvad angår karakterer og handling. 

Den handler om den 14 årige dreng, Shinji Ikari, som blev efterladt af sin far til sin onkel og tante, da han var meget lille. Der er han blevet opfostret, men en dag bliver han tilkaldt af sin far, som er organisationen NERV's kommandant. Der bliver han introduceret for den humanoide robot, Evangelion (Eva01), der skal bruges i kampen mod Englene, som er væsener af ukendt herkomst. 

Den første engel der nogensinde blev spottet, skabte det, som bliver kaldt: Second Impact.
 Second Impact'' var kendt som et meteornedslag, der ramte Sydpolen, hvilket fik den til at smelte. Dette betød udryddelsen af flere lande, et økonomisk krak, borgerkrige og naturkatastrofer. I år 2015 er menneskene ved at komme sig over det igen, men pludselig bliver jorden angrebet af endnu en engel, den engel som Shinji er nødt til at nedkæmpe. Det er dog mod hans vilje, og han undrer sig over at hans far pludselig vil have ham.
GlaxoSmithKline

GlaxoSmithKline plc (GSK) (, ) er en medicinalkoncern med hovedsæde i London. GSK er et forskningsbaseret firma med en bred portefølje af farmaceutiske produkter rettet mod bl.a. depression, astma, herpes, eksem, epilepsi. Næstefter Pfizer er GSK verdens største farmaceutiske virksomhed med ca. 110.000 ansatte og en årlig omsætning på 23,2 mia. pund (2006).

I sin nuværende form blev firmaet dannet ved en fusion af Glaxo Wellcome og SmithKline Beecham i 2000. Selskabet er til stede i næsten 70 lande, men har størstedelen af sin aktivitet i USA. GSK er både noteret på børsen i London og New York.

Lægemiddelvirksomheder fra Storbritannien
Kongelige hofleverandører
Virksomheder i London
Etableret i 2000
Bioteknologivirksomheder fra Storbritannien
Flemming Serritslev

Flemming Serritslev (født 18. februar 1947) er en dansk tidligere fodboldspiller og nu -træner, der er bl.a. har været assistenttræner for Danmarks fodboldlandshold og træner for Danmarks U21-landshold. Han er pt. landstræner for Fiji.

Spillerkarriere 
I sin aktive karriere spillede Serritslev 267 kampe for Vejle Boldklub og var med til at blive dansk mester i 1972 og vinde Landspokalturneringen i 1972, 1975 og 1977.

Trænerkarriere 
Som træner rykkede han B1909 op i landets bedste række i 1990. I 1992 afløste han Jan B. Poulsen som assistenttræner for Richard Møller Nielsen. I 2000 afløste han igen Poulsen, denne gang som U21-landsholdstræner, en post han havde frem til 2006, hvor han blev sportschef i Vejle Boldklub. Han forlod dog allerede 21. november 2006 klubben på grund af samarbejdsvanskeligheder. I 2008 blev han ansat som cheftræner for det nigerianske hold Nasarawa United. Efter et halvt år forlod han Nigeria for i stedet at blive ungdomslandstræner i Armenien, hvor Jan B. Poulsen i øvrigt var landstræner. I august 2010 blev han udnævnt til teknisk direktør for den iranske klub Sanat Mes Kerman FC.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldtrænere fra Danmark
Fodboldledere fra Danmark
Ledere i Vejle Boldklub
Østlige halvkugle

Den Østlige Halvkugle er halvdelen af planeten jorden, som er øst for nulmeridianen (som går gennem Greenwich, London, England) og vest for 180. længdekreds (som går gennem stillehavet og lidt land fra pol til pol).

Den Østlige Halvkugle er også et begreb, som kan bruges til at undgå brugen af det geopolitiske synonym Gamle Verden, for at undgå den eurocentrisme, der ligger i begrebet. I det begreb menes det som regel Europa, Afrika, Asien og Oceanien, i parallel med den Vestlige Halvkugle, hvilke består af superkontinentet Amerika.

Se også 
 Gamle Verden
 Afrika-Eurasien
 Vestlige Halvkugle
 Hemisfære

Referencer 

Geografiske betegnelser
Verdensdele
Preben Bille-Brahe

Preben lensgreve Bille-Brahe (født 25. februar 1773 i Odense, død 21. september 1857 på Hvedholm) var en dansk godsejer.

Han var søn af Henrik Bille-Brahe og dennes tredje hustru, Caroline Agnese Raben, blev født 25. februar 1773 i Odense. Han besøgte latinskolen sammesteds, blev student og studerede derpå ved universitetet i Göttingen.

Efter sin hjemkomst 1793 lod han sig militært uddanne og trådte som løjtnant ind i Hestgarden. Da han trak sig tilbage fra den aktive tjeneste 1798, udnævntes han til major ved landeværnet.

Han ophøjedes 9. maj 1798 i grevestanden, idet han oprettede Grevskabet Brahesminde, der består af stamhuset Hvedholm med godserne Damsbo, Stensgaard og Østrupgård samt øerne Avernakø og Drejø. Desuden grundede Bille Brahe 1811 for sin næstældste søn Stamhuset Egeskov, hvilket hans fader havde købt, og 1805 erhvervede han Svanholm i Horns Herred, der tilfaldt hans tredje søn som arv.

Han var blandt de "erfarne" mænd, som Frederik VI sammenkaldte 1832 for at indhente deres betænkning om den året forud bebudede stænderforfatnings enkeltheder. Han var kongevalgt medlem af den første roskildske stænderforsamling og gjorde her regeringens finansregnskab til genstand for kritisk behandling, ligesom han også med interesse tog sig af landsbyskolelærernes kår.

Han var som godsejer en overordentlig dygtig administrator, der lagde megen humanitet for dagen i forholdet til bønderne, hvorfor han også var højt skattet af disse. Han indlagde sig store fortjenester som patron for Odense Adelige Jomfrukloster, hvilket han doterede med betydelige summer af sine egne midler.

Bille-Brahe fik titlerne kammerherre og gehejmekonferensråd og dekoreredes med Storkorset af Dannebrogordenen.

Han døde på Hvedholm 21. september 1857. Hans bønder rejste mindesmærker for ham på alle tre godser. Bille Brahe var tre gange gift, 1. (1796) med Eleonore Sophie baronesse Rantzau (død 1800), 2. gang (1816) med Johanne Caroline Vilhelmine Falbe (død 1823), 3. gan (1824) med Brigithe Susanne (Sibylle) komtesse Schaffalitzky de Muckadell (død 1876).

Preben
Godsejere fra Danmark
Personer fra Odense
Lensgrever fra Danmark
Kavaleriofficerer fra Danmark
Danskere i 1700-tallet
Danskere i 1800-tallet
Storkors af Dannebrog
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Filantroper fra Danmark
Vestlige halvkugle

Den Vestlige Halvkugle det som ligger vest for nulmeridianen (som går gennem Greenwich, London, England) og øst for 180. længdekreds.

Den Vestlige Halvkugle er også en geopolitisk term for superkontinentet Amerika og de tilhørende øer og farvande. Dette område går også under navnet den Nye Verden. Den vestlige halvkugle dækker halvdelen af Jorden, mens den Østlige Halvkugle dækker resten.

Se også 
 Nye Verden
 Amerika
 Østlige Halvkugle
 Hemisfære

Referencer 

Geografiske betegnelser
Verdensdele
David Silveria

David Randall Silveria (født d. 21. september 1972) var trommeslager for det amerikanske metalband Korn fra 1994-2007. Terry Bozzio afløste ham da David anouncerede han ville tage en pause fra bandet.

Biografi 
Silveria voksede op i Bakersfield-området og begyndte i en alder af ni år at spille trommer. Som 21-årig fand han det lokale band L.A.P.D. (der bestod af Brian Welch, James Shaffer og Reginald Arvizu), som søgte efter en trommeslager. Han gik til deres prøve og blev valgt men skulle have tilladelse af sin mor til at slutte sig til bandet. Da Jonathan Davis i 1993 sluttede sig til dem ændrede de navnet til fra L.A.P.D. til Korn. Welch, Shaffer og Arvizu tog derefter pseudonymer hvorimod Jonathan og David beholdte deres rigtige navne. 

Silveria blev skilt med sin kone Shannon i 2002 de havde fået to børn ved navn David Jr. og Sofie Aurora. David måtte i gennem en operation på grund af nerveproblemer med hans venstre arm hvilket betød han måtte sidde over "Sick and Twisted 2000" og "Summer Sanitarium Tourerne." Gennem den periode blev det Mike Bordin der afløste ham. Silveria vendte derefter tilbage til indspilningerne af albummet Untouchables

Udover at være med i Korn havde Silveria også stået en smule model mest kendt for Calvin Klein-jeans. Dette irriterede bandet Slipknot meget da de ikke mente det var en "metal-ting" at gøre. I protest brændte de tøj fra de firmaer Silveria stod model for på scenen ved nogen af deres shows. Korn og Slipknot har senere hen forsonet sig og Corey Taylor afløste også Jonathan Davis til download festival hvor han måtte træde fra på grund af livtruendesygdom. 

Korn har også senere lavet en parodi på dem selv i musikvideoen "Twisted Transistor" med Calvin Klein situationen.  

Trommeslagere fra USA
Gray

Gray (symbol Gy) er SI-enheden for absorberet stråledosis.

Definition 
1 gray er defineret som 1 joule absorberet energi i 1 kg stof:

Omregning 
1 gray svarer til 100 rad.

Afledte SI-enheder
Enheder for radioaktiv dosis
Eklekticisme

Eklekticisme (græsk eklektikos "udvælgende"), er en tankegang, eller tilgang, der opstår ved at forene forskellige ideer, også selvom de måske kan virke uforenelige. Som eksempler kan anføres en blanding af socialistiske og liberale ideer: socialliberalismen, eller blanding af f.eks jazzmusik og klassisk musik som The Modern Jazz Quartet gjorde det.

I psykologien ses forsøg på at forene behaviorisme med psykoanalyse trods store forskelle i paradigmatisk og filosofisk afsæt. En eklektiker vil mene at sand erkendelse opstår netop i kraft af at sammenblande forskellige grundtanker for dermed at nå tættere på sandheden.

I musikkens verden er Stravinsky fremhævet som eklektisk komponist, fordi han kombinerede elementer fra forskellige musikhistoriske perioder med genrer fra forskellige verdensdele. Beck er et mere moderne eksempel på en eklektisk musiker; brug af sampling i f.eks Hip-Hop kan også ses som udpræget eklektisk.

Se også 
 Historicisme (arkitektur)
 Art deco
 New age

Videnskabsteori
Kunsthistorie
Vejita

Vejita er en japansk fiktiv tegneseriefigur, og er en skurk eller en form for antihelt i Akira Toriyamas kendte tegneserie Dragon Ball. Han er prins af den næsten udryddede sayajin-race. Han er samtidig ærkerival til seriens hovedperson Son Gokū og en mægtig kriger. Vejitas far var den gamle konge af planeten Vejita, Kong Vejita. Vejita har ingen kendte søskende. Når Vejita introduceres til serien i bind 17, kommer han til Jorden får at få Son Goku til at rejse med ham, Nappa og Son Gokus bror Raditz så de tre kan rejse ud og finde planeter som de kan udrydde, og derefter sælge. Dette nægter Son Goku så, og sammen med hans venner besejrer de de tre, og dræber Nappa og Raditz. Vejita overlever og spiller igennem resten af serien en blandet rolle. 

Han fungerer til at starte med som en klar modsætning til Son Goku der er varm og kærlig, hvorimod Vejita opfører sig som den Sayajin prins han er. Han er ond og lever primært for kampen. Dog udvikler han sig igennem serien, og begynder først at kæmpe side om side med Son Goku og hans venner, og senere får han også en søn, Trunks og en datter, Bra med mennesket Bulma. Vejitas ultimative mål er dog igennem hele serien at slå Son Goku, men lige meget hvor meget Vejita træner får han aldrig udlignet forskellen imellem dem. 

Vejita viser sig primært i sin blå Sayajin kamp udrustning i den oprindelige Dragonball serie. Han har sort hår som alle andre ægte Sayajiner, men skifter hårfarve til lyst når han forvandler sig til Super Sayajin. Derudover er han i stand til at forvandle sig til en Vargorilla som alle andre Sayajiner. 

Navnet Vegeta er en parodi på det engelske ord vegetable (grønsag). På dansk hedder han som han gør, på grund af udtalelsesmæssige årsager.

Figurer fra Dragon Ball Z
Cacá

Lucas "Cacá" de Deus Santos (født 9. oktober 1982) er en brasiliansk fodboldspiller.

Caca, som han populært kaldes, er en offensiv midtbanespiller som spiller for Uniao Leiria i Primeira Liga i Portugal. Mellem 2006 og 2010 spillede han i Danmark hos henholdsvis AaB og OB.

Karriere 
Cacá startede sin karriere med de brasilianske klubber São Paulo FC og Atletico Mineiro, og har spillet en sæson i den tyske klub, MSV Duisburg.

Den 25. november 2008 scorede Cacá målet til (1-1) mod Celtic FC i UEFA Champions League 2008-09 før AaB vandt kampen 2-1 og dermed endte AaB på en tredjeplads og en UEFA Cup 2008-09 i gruppe E.

Den 6. juli 2009 blev Cacá og AaB enige om en aftale med OB, hvor han underskrev en 3-årig kontrakt. Prisen var på omkring 4 millioner danske kroner.

Han blev i januar 2011 fritstillet fra OB. Herefter skiftede han til til Uniao Leiria i Primeira Liga i Portugal.

International karriere 
Cacá spillede 6 kampe og scorede et mål for Brasiliens U-17 landshold, da de vandt FIFA U-17 VM i 1999. Han har vundet 20 kampe for Brasiliens U-17 landshold indtil han kom på U-20 landsholdet for Brasilien.

Personligt 
Han er den ældre bror til fodboldspilleren Levi de Deus Santos, og den yngre bror Leonardo de Deus Santos, bedre kendt som hans kaldenavn Dedê og Leandro de Deus Santos.

Eksterne henvisninger 

Fodboldspillere fra Odense Boldklub
Fodboldspillere fra Brasilien
Fodboldspillere fra AaB
Personer fra Belo Horizonte
Vestervang Kirke (Helsingør Kommune)

Vestervang Kirke ligger i Helsingør. Kirken blev indviet palmesøndag 3. april 1966 og erstattede et kirkerum indrettet i kælderen under Skolen ved Gurrevej, der ligger på den anden side af Skolealléen.

Kirken er tegnet af arkitekt Holger Jensen.

Kirkens arkitektur mødte en del modstand i begyndelsen, hvor den i folkemunde gik under navnet Boretårnet.
Sognet har dog siden taget kirken til sig, og de seneste tilbygninger får kirken til at fremstå mere arkitektonisk fuldendt. Kirkerummet har hele tiden fremstået meget smukt og harmonisk.

I tilknytning til kirken er en barak placeret i det minimale skovområde. Denne benyttes af FDF/FPF 'Helsingør 3. Kreds, Vestervang'.

Historie 

 1966 Kirken indvies bestående af hovedbygning med integreret tårn og præsteværelse.
 1976 Festsalen tilføjes, en sal der støder op til kirkerummet. Samtidigt indvies to konfirmandlokaler, et kordegnekontor og toiletfaciliteterne udbygges.
 1983 Kirken får sit spir, og nyt orgel, korværelse og samtalerum tilbygges.

Eksterne kilder og henvisninger 

 Vestervang Kirke  hos nordenskirker.dk
 Vestervang Kirke hos KortTilKirken.dk

Kirker i Helsingør Kommune
Kirker tegnet af Holger Jensen
Kirker i Helsingør Stift
Kirker i Frederiksborg Amt
Blåstjerne (art)

 
Blåstjerne (Sherardia arvensis) er en 5-15 cm høj urt, der i Danmark vokser på agerjord.

Beskrivelse 
Blåstjerne er en enårig, urteagtig plante med en spinkel, opstigende eller nedliggende vækst. Stænglen er firkantet, forgrenet og ruhåret med kransstillede blade. Hver bladkrans har 4-6 hele, omvendt ægformede eller lancetformede, ru blade med fint takket rand og lang spids. Oversiden er blankt græsgrøn, mens undersiden er noget lysere.

Blomstringen foregår i maj-september, og man finder blomsterne samlet i endestillede hoveder med 8-10 blomster og 6-8 svøbblade. De enkelte blomster er regelmæssige, 4- eller 5-tallige og har blålilla kronblade. Frugterne er delfrugter med 2 dele.

Rodsystemet består af en tynd pælerod og forholdsvis få, trævlede siderødder.

Højde x bredde og årlig tilvækst: 0,10 x 0,10 m (10 x 10 cm/år).

Voksested 

Arten er naturligt udbredt i Mellemøsten, Kaukasus og det meste af Europa. Den er desuden naturaliseret i Nordamerika og Australien. Den er knyttet til lysåbne voksesteder med en varm og tør, kalk- og næringsrig jord. I Danmark findes den derfor ofte hist og her på tørre marker, overdrev, skrænter og langs veje på Øerne og i Østjylland, mens den er sjælden i Vest- og Nordjylland.

Ved Keldsnor på det sydlige Langeland findes et 3,4 ha stort overdrevsområde, ”Fakkebjerg”, og her vokser arten sammen med bl.a. alm. brunelle, cikorie, draphavre, hjertegræs, alm. kamgræs, alm. katost, alm. kællingetand, merian, alm. torskemund, bakkejordbær, bidende stenurt, blåhat, bredbladet timian, gul fladbælg, gul kløver, humlesneglebælg, knoldet mjødurt, krybende potentil, liden klokke, markkrageklo, prikbladet perikon, stor knopurt, storkronet ærenpris, sød astragel og vild løg

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blå blomster
Tørketålende planter
Blåstjerne
Julius Wellhausen

Julius Wellhausen (født 17. maj 1844 i Hameln i Niedersachsen , død 7. januar 1918 i Göttingen) var en tysk protestantisk teolog og orientalist, professor blandt andet i Marburg og Göttingen.
Han foretog kilde- og traditionskritiske studier i Mosebøgerne, et arbejde der fik stor indflydelse på forskningen i Det Gamle Testamente.

I 1878 kom hans bog Geschichte Israels, 'Israels historie', som ophidsede hele den teologiske verden. Han sammenfattede og systematiserede en hel generations studier. Målet var at se den israelitiske religions udvikling som en historisk helhed. Hertil anvendte han litterærkritisk analyse med den hensigt at skelne mellem de kilder som Det Gamle Testamente er sammensat af. En betegnelse for denne opfattelse er [[Firekildehypotesen (Det Gamle Testamente)|firekildeteorien]] (eller firekildehypotesen, den litterærkritiske kildesondringshypotese).

Med Wellhausens formulering af denne sondring mellem kilderne ud fra litterær-kritiske overvejelser, vandt opfattelsen stor udbredelse, men mødte også kritik fra forskere der stadig mente at Moses måtte anses for forfatteren til Mosebøgerne.

Wellhausen-skolen fik følgeskab af andre, blandt andet den såkaldte religionshistoriske skole der især betonede slægtskabet med nærorientens andre religioner.

Derudover kan man nævne at der i sidste halvdel af 1800-tallet fandt mange arkæologiske undersøgelser sted der også bidrog til at belyse orientens historie og kulturliv på en sådan måde at Israels omverden trådte klart frem. Andre orienterede sig mod at undersøge den mundtlige traditions historie, heriblandt den tyske teolog Hermann Gunkel (1862–1932).

Se også 
 Forfatterskab og datering af Første Mosebog
 Historisk-kritisk metode
 Frants Buhl, 1850–1932 var den der i Danmark introducerede historisk-kritisk metode i studiet af Det Gamle Testamente.

Referencer

Litteratur 
 Grane, Leif (2002, 1982). Kirken i det 19. århundrede : europæiske perspektiver. København : Gad. . DK5=27.17

Eksterne henvisninger 

 Opslag om Wellhausen i det tyske kirkeleksikon BBKL
 Lille oversigt over forskningen i Mosebøgerne (tysk Wiki)
 En lang og detaljeret tysk artikel med linjer helt op til nutiden.

Det Gamle Testamente
Medlemmer af Videnskabernes Selskab
Orientalister fra Tyskland
Teologer fra Tyskland